Opel Insignia

Το Opel Insignia είναι ένα μεγαλομεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Opel, από τον Αύγουστο του 2008 έως τον Δεκέμβριο του 2022, σε δύο γενιές. Αντικατέστησε τα Opel Vectra και Opel Signum στην κατηγορία των μεσαίων οικογενειακών αυτοκινήτων, ενώ στη συνέχεια δεν υπήρξε διάδοχός του στην κατηγορία D, λόγω μεγάλης πτώσης της απήχησης των σεντάν διεθνώς. Ωστόσο, ο όμιλος Stellantis έχει δηλώσει επίσημα ότι η ονομασία Insignia θα αναβιώσει σε ένα crossover SUV το 2024.

 Πρώτη γενιά (2008 - 2017) 


Η τότε μητρική (έως τον Μάρτιο του 2017) General Motors, παρουσίασε για πρώτη φορά το μοντέλο στο Διεθνές Σαλόνι Αυτοκινήτου στο Λονδίνο στις 23 Ιουλίου 2008, ως Vauxhall Insignia και δεξιοτίμονο, καθώς η αυτοκινητοβιομηχανία Vauxhall περιορίζεται αποκλειστικά στο Ηνωμένο Βασίλειο."London show: Vauxhall Insignia". Autocar (Haymarket Media Group). 2008-07-22. http://www.autocar.co.uk/News/NewsArticle/Vauxhall-Insignia/234056/. Ανακτήθηκε στις 2 Αυγούστου 2008. Τα πρώτα αριστεροτίμονα αντίτυπα του Opel Insignia έφτασαν στις αντιπροσωπείες της Γερμανίας στις 22 Νοεμβρίου 2008, ενώ η εκδοχή Sports Tourer (station wagon) κυκλοφόρησε για πρώτη φορά τον Μάρτιο του 2009.

Το αρχικό Insignia ήταν ελαφρώς μεγαλύτερο από τον προκάτοχο Opel Vectra τρίτης γενιάς, με μικρές αυξήσεις στις τιμές πώλησης των αντίστοιχων εκδοχών του.

 Συγγενικά μοντέλα 
Σε όλα τα κράτη της ηπειρωτικής Ευρώπης, καθώς και στην Ιρλανδία, διατέθηκε ως Opel Insignia, ενώ ειδικότερα στο Ηνωμένο Βασίλειο το Insignia διατέθηκε από τη δίδυμη εταιρεία Vauxhall ως Vauxhall Insignia, όπως προαναφέρθηκε. Επίσης, αρχικά κυκλοφόρησε από την Chevrolet στη Χιλή, ως Chevrolet Vectra, με αποτέλεσμα να γίνει τότε η μοναδική εκδοχή που διατήρησε για λίγα χρόνια ακόμα το όνομα Vectra του προκατόχου.  Από τον Ιανουάριο του 2012 όμως, μετονομάστηκε σε Opel Insignia και στη Χιλή.

Από το 2009, κυκλοφόρησε ως Buick Regal στην Κίνα, με διαφορετική μπροστινή σχεδίαση, τυπικής αισθητικής των μοντέλων της Buick, και μάλιστα ως αυτοκίνητο πολυτελείας, λόγω της προτίμησης του αγοραστικού κοινού της χώρας αυτής για αυτοκίνητα με υψηλό επίπεδο εξοπλισμού.Aziz, Nick (2008-11-05). "2010 Buick Regal: Insignia-based luxury sedan for China revealed". Leftlane. http://www.leftlanenews.com/insignia-based.html . Ανακτήθηκε στις 21 Αυγούστου 2009. Από το 2011, το μοντέλο διατέθηκε και στη Βόρεια Αμερική, αναβιώνοντας έτσι τη δημοφιλή ονομασία Regal για την αμερικανική Buick.Aziz, Nick (2009-07-20). "Confirmed: Buick Regal coming to America in late 2010". Leftlane. http://www.leftlanenews.com/buick-regal.html . Ανακτήθηκε στις 21 Αυγούστου 2009.

Στην πλατφόρμα του Insignia, την λεγόμενη Epsilon II, βασίστηκαν επίσης η δεύτερη γενιά του Buick LaCrosse (2009 - 2016, ενώ η τρίτη γενιά του μοντέλου διακόπηκε στις ΗΠΑ το 2019, χωρίς διάδοχο), η δεύτερη γενιά του Saab 9-5 (Νοέμβριος 2009 - Μάρτιος 2011) και το νοτιοκορεατικό Alpheon. Πρόσφατα αναπτύχθηκε και μία μακρύτερη εκδοχή της πλατφόρμας, υπό την ονομασία Super Epsilon και αποτέλεσε τη βάση για την Cadillac XTS του 2012 - 2019 και για το Chevrolet Impala 10ης γενιάς του 2013 - 2020.

 Διακρίσεις 

Το Insignia πρώτης γενιάς κέρδισε τον τίτλο του Ευρωπαϊκού Αυτοκινήτου της Χρονιάς για το 2009,Car of the year 2009 - Opel Insignia αν και με διαφορά μόλις 1 βαθμού από το δεύτερο Ford Fiesta, καθώς απέσπασε 321 πόντους, έναντι 320 του Fiesta. Μαζί με αυτό τον τίτλο, το μοντέλο απέσπασε συνολικά 24 βραβεία διεθνώς και μάλιστα σε 11 διαφορετικά κράτη.«Happy Birthday Opel Insignia – Europe’s Shooting Star in 2009». bloggersbase.com. http://www.bloggersbase.com/cars/happy-birthday-opel-insignia--europes-shooting-star-in-2009/ . Ανακτήθηκε την 1 Μαΐου 2010.

 Ανανέωση του 2013 
Στις 22 Αυγούστου 2013 ξεκίνησε η μαζική παραγωγή της ανανεωμένης εκδοχής του μοντέλου, με μικρές αλλαγές στην εξωτερική εμφάνιση, τοποθέτηση λωρίδων με φώτα τύπου LED στους μπροστινούς προβολείς και μηχανικές αναβαθμίσεις, με νέους κινητήρες και βελτιώσεις στην ισχύ όσων κινητήρων διατηρήθηκαν. Επίσης, έλαβαν χώρα σημαντικές βελτιώσεις στο σαλόνι και ιδίως στο ταμπλό, ενώ απέκτησε και νέο τιμόνι. Επίσημα κυκλοφόρησε για πρώτη φορά στην Ευρώπη στα τέλη Σεπτεμβρίου.

Τον Σεπτέμβριο του 2013 κυκλοφόρησε στην αγορά και μία «τζιποειδής» εκδοχή του station wagon, ως Insignia Country Tourer, με λίγο αυξημένη απόσταση από το έδαφος και καλύτερη προστασία στο κάτω μέρος του αυτοκινήτου για οδήγηση υπό δυσκολότερες συνθήκες.

 Αντικατάσταση 
Η παραγωγή της πρώτης γενιάς διήρκησε έως τον Απρίλιο του 2017 και συνολικά παρήχθησαν 944.670 Insignia πρώτης γενιάς. Ο διάδοχος, το Insignia δεύτερης γενιάς, κυκλοφόρησε στην αγορά στις 26 Ιουνίου 2017.

 Τεχνικά χαρακτηριστικά 
ΜοντέλοΚωδικόςκινητήραΚαύσιμοΑριθμός κυλίνδρων/ διάταξηΒαλβίδεςΚυβισμόςσε cm³Ισχύςσε PSΡοπήσε N·mΕπιτάχυνση0-100 km/hΤελικήταχύτηταΚατανάλωσηανά 100 km (λίτρα)ΕκπομπέςCO2 ανάχιλιόμετροΠερίοδοςπαραγωγής1.4 Turbo ecoFLEXA14NETΒενζίνη4/σε σειρά161.36414020010,9 sec205 km/h5,613206/2011-1.6A16XER1.59811515512,9 sec192 km/h7,517907/2008-1.6 TurboA16LET1802308,9 sec225 km/h7,718807/2008-1.6 SIDI TurboA16XHT1702601392013-1.8A18XER1.79614017511,4 sec207 km/h7,718407/2008-05/20112.0 Turbo (ecoFLEX)A20NHT1.9982203507,6 sec242 km/h8,118907/2008-2.0 Turbo (ecoFLEX)A20NHH2504007,5 sec250 km/h8,820706/2011-2.0 CDTI (ecoFLEX)A20DTCΝτίζελ1.95611026012,1 sec190 km/h4,411607/2008-2.0 CDTI (ecoFLEX)A20DTJ13030011,1 sec205 km/h5,213607/2008-2.0 CDTI (ecoFLEX)A20DTH1603509,5 sec218 km/h5,514407/2008-2.0 Biturbo CDTIA20DTR1954009,9 sec228 km/h5,414312/2011-2.8 V6 TurboA28NETΒενζίνη6/V242.7922603506,9 sec250 km/h111,225607/2008-OPCA28NER3254356,0 sec250 km/h1270211,426807/2009-
1 Ηλεκτρονικά περιορισμένη.2 Κατόπιν παραγγελίας με το πακέτο OPC Unlimited.

 Δεύτερη γενιά (2017 - 2022) 

Η δεύτερη γενιά του Insignia αποκαλύφθηκε τον Δεκέμβριο του 2016, με την ίδια τακτική που είχε γίνει και με την πρώτη γενιά του. Συγκεκριμένα, την πρώτη ανακοίνωση έκανε η Vauxhall για άλλη μια φορά, με το μοντέλο της να φέρει την ονομασία Vauxhall Insignia Grand Sport. Η παρουσίαση της εκδοχής της Opel έγινε στο Σαλόνι Αυτοκινήτου της Γενεύης τον Μάρτιο του 2017 και η μαζική παραγωγή και των δύο εκδοχών ξεκίνησε τον Ιούνιο, ενώ κυκλοφόρησαν για πρώτη φορά στις 26 Ιουνίου 2017.

Παράλληλα, η δεύτερη γενιά του μοντέλου κυκλοφόρησε και ως μοντέλο της αυστραλιανής Holden (ως Holden Commondore NG) και της αμερικανικής Buick (ως Buick Regal 6ης γενιάς).

 Αισθητική και τεχνολογία 

Το Insignia δεύτερης γενιάς ακολούθησε την νέα τότε αιχμηρή σχεδιαστική φιλοσοφία της Opel, ενώ σε όλες οι εκδοχές αμαξώματος έχει λίγο μεγαλύτερο μήκος από τον προκάτοχό του και μάλιστα το station wagon ξεπέρασε οριακά σε μήκος τα 5 μέτρα. Μια από τις σημαντικές πρόσθετες αλλαγές ήταν και το νέο 8-τάχυτο αυτόματο κιβώτιο ταχυτήτων και επιπλέον οι νέες τεχνολογικές καινοτομίες της εταιρείας.

Οι στόχοι της Opel για τη δεύτερη γενιά του Insignia ήταν η μεγαλύτερη άνεση και η μεγαλύτερη ασφάλεια σε όλους τους επιβάτες. Όσον αφορά τα ηλεκτρονικά του μοντέλου, οι ηλεκτρολόγοι-μηχανικοί της Opel φρόντισαν να προσθέσουν το νέο σύστημα φωτιστικών σωμάτων τύπου LED IntelliLux, το οποίο εκπέμπει και φωτίζει έως και την απόσταση των 400 μέτρων.

 Διακοπή 
Λόγω της ολοένα και εντονότερης στροφής του αγοραστικού κοινού προς τα SUV, οι πωλήσεις του Insignia δεύτερης γενιάς σημείωσαν εξ αρχής έντονη πτώση, η οποία σταδιακά γινόταν εντονότερη. Ενδεικτικώς, ακόμα και στην εγχώρια αγορά της Γερμανίας, το 2018 ταξινομήθηκαν 24.755 καινούρια Insignia, το 2019 ταξινομήθηκαν 18.095 καινούρια αντίτυπα και το 2020 μόλις 10.738 - μια τεράστια πτώση ως προς τα 36.347 καινούρια αντίτυπα του Insignia πρώτης γενιάς το 2009, που ήταν το έτος με τις καλύτερες πωλήσεις του Insignia στη Γερμανία.

Ως αποτέλεσμα, τον Ιούλιο του 2022 η Opel ανακοίνωσε ότι η παραγωγή του Insignia δεύτερης γενιάς θα διακοπεί οριστικά στα τέλη του 2022 (λίγους μήνες μετά την κατάργηση και της δεξιοτίμονης εκδοχής της Vauxhall), μολονότι αρχικά προβλεπόταν ότι η παραγωγή του Insignia θα συνεχιζόταν μέχρι το 2024. Ένας ακόμα λόγος, ήταν ότι η πλατφόρμα «Epsilon II» όπου βασιζόταν το κορυφαίο μοντέλο της εταιρείας, προερχόταν από την παλαιότερη συνεργασία της Opel με την General Motors, κάτι που σημαίνει ότι είχε πλέον εντελώς ξεπεραστεί. Μάλιστα η δομή της δεν επέτρεπε την τοποθέτηση συστήματος ηλεκτροκίνησης στον κινητήρα για τη μείωση της κατανάλωσης και των εκπομπών καυσαερίων.

Τελικώς, η παραγωγή των τελευταίων εκδόσεων με κινητήρες ντίζελ διακόπηκε τον Δεκέμβριο του 2022, ενώ οι τελευταίες εκδόσεις με βενζινκινητήρες είχαν αποσυρθεί από την παραγωγή ήδη από τον Μάιο του 2022.

 Αναβίωση 

Ωστόσο, λόγω της ένταξης της Opel και της Vauxhall στον Όμιλο Stellantis, τα δεδομένα άλλαξαν και αυτό είχε ως αποτέλεσμα και την αναβίωση του Insignia, αλλά πλέον ως αυτοκίνητο SUV, λόγω των σημερινών τάσεων της αγοράς. Ο όμιλος Stellantis έχει δηλώσει επίσημα ότι η ονομασία Insignia θα αναβιώσει σε ένα crossover SUV το 2024, τόσο για την Opel, όσο και για την Vauxhall. Σύμφωνα με τις σχετικές πληροφορίες, το εντελώς νέο Insignia θα βασίζεται στην ίδια πλατφόρμα με το νέο DS 9.

 Παραπομπές 

 Εξωτερικοί σύνδεσμοι 

 Η επίσημη ελληνική ιστοσελίδα του Opel Insignia 

Insignia
Κατηγορία:Μεσαία αυτοκίνητα
Κατηγορία:Γερμανικά αυτοκίνητα